**Te-am așteptat**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am așteptat ca pe-o minune tu diafană plăsmuire

Mi-ai transformat culoarea vieții fără să vrei, fără să știi

Te-am îndrăgit din prima clipă și am pășit spre nemurire

Când ți-am furat sfios sărutul și mi-ai jurat c-ai să revii.

Și-ai revenit pe negândite , când nici măcar nu m-așteptam

M-am bucurat – ai spus: iubite nu pot trăi fără de tine!

Și eu, când nu ești lângă mine, mă simt ca teiul fără ram

Ți-am spus, și-mbrățișarea noastră o simt, parcă și astăzi ține.

Trecut-au anii, parcă ieri a fost a noastră primă întâlnire

Ai ghiocei la tâmple, eu la fel, dar ne iubim ca-n prima zi

Te-aștept și-acum – ai un nepot – îți dau eu bucuros de știre

Iubita mea acesta-i visul, din care eu nu vreau a mă trezi!